_:n9d268e9eef59436183c69d8a2a25bcb1xb0
<http://schema.org/articleBody>
"&lt;p&gt;Müəllif: Sarqis Harutyunyan&lt;/p&gt;\r\r&lt;p&gt;2016-ci ilin aprel müharibəsi Ermənistanın o zamankı prezidenti Serj Sarqsyanın Azərbaycana verdiyi vədlər nəticəsində dayandırılmışdı. Həmin vaxt əldə olunmuş razılaşmalar müəyyən edilmiş qrafik əsasında həyata keçirilməli idi.&lt;/p&gt;\r\r&lt;p&gt;Bunu “Azatutyun”a Ermənistanın Təhlükəsizlik Şurasının katibi Armen Qriqoryan deyib.&lt;/p&gt;\r\r&lt;p&gt;- Aprel döyüşləri Ermənistan tərəfinin verdiyi vədlər nəticəsində dayandırılmışdı. O zaman müəyyən olunmuş qrafikə əsasən, erməni tərəfi yay aylarında müəyyən addımlar atmalı idi. Lakin həmin yay “Sasna Tsrer” təşkilatının silahlıları Yerevanda polis keşikçi-patrul xidməti alayını ələ keçirdi. Serj Sarqsyan məhz bundan yararlanaraq, verdiyi vədlərin yerinə yetirilməsini 2017-ci ilin aprelinə qədər təxirə saldı.&lt;/p&gt;\r\r&lt;p&gt;Bu şəxs (Serj Sarqsyan) Azərbaycana çoxsaylı vədlər verməklə, faktiki olaraq Ermənistan Respublikasını böyük yük altında qoyaraq gedib. İndi isə deyir ki, “mən sənəd imzalamağa hazır idim, müəyyən addımlar atmağa hazır idim”...&lt;/p&gt;\r\r&lt;p&gt;Əminliklə deyə bilərəm ki, biz məhz onun verdiyi vədlər, yaratdığı dalanlar nəticəsində ciddi problemlərlə üz-üzə qaldıq.&lt;/p&gt;\r\r&lt;p&gt;- Cənab Qriqoryan, Serj Sarqsyan aprel döyüşlərindən konkret sonra hansı vədləri veribmiş?&lt;/p&gt;\r\r&lt;p&gt;- Bu sualı onun özü daha ətraflı cavablandıra bilər. Fakt odur ki, aprel döyüşləri dayandırılmış və əldə olunmuş razılaşmaların həyata keçirilməsi üçün qrafik tərtib edilmişdi.&lt;/p&gt;\r\r&lt;p&gt;- Yəni vədlər ərazilərin geri qaytarılması ilə bağlı imiş?&lt;/p&gt;\r\r&lt;p&gt;- Bu haqda Serj Sarqsyan daha ətraflı danışa bilər.&lt;/p&gt;\r\r&lt;p&gt;- Vədlərin Azərbaycan tərəfini razı saldığını əminliklə deyə bilərikmi?&lt;/p&gt;\r\r&lt;p&gt;- Təbii ki. Əgər Azərbaycan hərbi əməliyyatları dayandırımışdısa, demək, razı qalıbmış.&lt;/p&gt;\r\r&lt;p&gt;- Bəs siz Serj Sarqsyanın qeyd etdiyi variantın (Kazan sənədi) imzalanmasına niyə razılıq vermədiniz?&lt;/p&gt;\r\r&lt;p&gt;- Adını çəkdiyiniz şəxs deyir ki, özü bu sənədi imzalamağa hazır imiş, amma nəticədə aprel müharibəsi ilə üzləşib. O, deyir ki, guya güzəştə getməyə hazır imiş. Əgər hazır imişsə, 4 günlük müharibə niyə baş verdi?&lt;/p&gt;\r\r&lt;p&gt;Qeyd edək ki, Ermənistanın üçüncü prezidenti Serj Sarqsyan “Armnyuz” televiziyasına müsahibəsində bildirib ki, 2016-cı ilin aprelində hərbi əməliyyatların dayandırılmasına səbəb Ermənistan ordusunun güclü əks-zərbəsi olub. Guya o zaman böyük itkilər verən Azərbaycan tərəfi danışıqlar masası ətrafında əyləşməyə məcbur olub. Sarqsyan hərbi əməliyyatların dayandırılması üçün Azərbaycana əraziləri qaytarmaq vədi verdiyi haqda deyilənləri təkzib edib.&lt;/p&gt;\r\r&lt;p&gt;“Aprel döyüşləri nəyin bahasına dayandırılmışdı? Bəzi məlumatlara görə, biz döyüşləri dayandırmaq üçün 7 rayonu Azərbaycana qaytarmağa şifahi razılıq vermişikmiş” sualını Ermənistanın üçüncü prezidenti belə cavablandırıb: “Xeyr, belə fikirlərin reallıqla heç bir əlaqəsi yoxdur. Aprel döyüşləri Rusiyanın vasitəçiliyi ilə dayandırılmışdı. Rusiyaya məhz Azərbaycan müraciət etmişdi. Azərbaycan güclü əks-zərbə alaraq danışıqlar masası ətrafına əyləşməyə məcbur olmuşdu”.&lt;/p&gt;\r\r&lt;p&gt;Xatırladaq ki, 2016-cı ilin aprelində baş vermiş 4 günlük müharibədə “güclü əks-zərbə alan” Azərbaycan Serj Sarqsyanın özünün də dediyinə görə, 800 hektar ərazini, o cümlədən strateji əhəmiyyətə malik Lələtəpə yüksəkliyini və Talış kəndi ətrafındakı yüksəklikləri azad edə bilmişdi.&lt;/p&gt;\r\r&lt;p&gt;Bundan başqa, 2016-cı ilin aprel döyüşlərinin ərazilərin Azərbaycana qaytarılması şərti ilə dayandırıldığını Ermənistanın baş naziri Nikol Paşinyan da təsdiqləyib. O, bunu 44-günlük müharibənin sonunda 10 noyabr üçtərəfli bəyanatının imzalanmasından sonra deyib: “2016-cı ildə müharibə hansı şərtlərlə dayandırılmışdı? Bəli, əraziləri qaytarmaq şərti ilə. Odur ki, onlar artıq bizim vədlərimizə inanmırdılar. Artıq məsələni uzatmaq imkanımız yox idi”.&lt;/p&gt;"
<http://ww.terefdar.az/az/worldmediaaz>